S/S Protector

S/S Protector  oli Neptun Oy:n omistama höyrykäyttöinen pelastushinaaja. Alus rakennettiin vuonna 1899 Viipurissa tai HelsingissäSuomen merimuseo viitattu 22.12.2015, ja se osallistui moniin pelastustoimiin. Alkuaikojen tunnetuimpia oli matalikolle Porkkalassa ajaneen keisarillisen huvijahti Štandartin pelastustyö vuonna 1907.Kysy.fi 

Talvella 1921 Protector auttoi yhdessä pelastusalus Assistansin kanssa matalikolle ajaneen amerikkalaisen Eastern Starin irti. Tammikuussa 1940 osui Protectorin kohdalla sodan vaikein pelastustyö, kun jäänmurtaja Sampo ajoi karille Reposaaren luona. Työ kävi ylivoimaiseksi ja sitä jatkoi Protector yhdessä Assistansin ja muiden pelastusalusten kanssa vasta toukokuussa, ja juhannuksena Sampo oli saatu hinatuksi Turkuun. Myös S/S Ariadnen pelastusyrityksiin Protector osallistui joulupäivänä 1944. Ariadne oli sotakorvauksena matkalla Leningradiin. Ariadne saatiin irti vasta seuraavana keväänä ja sen sijasta luovutettiin S/S Aallotar.Luotsi ja Majakka 2008 s. 40–43, Luotsiliitto, viitattu 22.12.2015 (pdf)

Alusta korjattiin, pidennettiin ja koneet uusittiin Hietalahdessa vuonna 1921.Elma.elka.fi  viitattu 22.12.2015 (doc) Vanha pelastushinaaja poistettiin käytöstä vuonna 1959 ja romutettiin Teijossa 1961Petri Sipilä: Romutusta ja uudisrakenteita Teijon telakalla , Laiva-lehti 1/2001 s. 14–18, viitattu 22.12.2015 (pdf). Alukselle rakennettiin vuonna 1963 saman niminen 3 000 hevosvoiman tehoinen dieselkäyttöinen seuraaja. 

 Lähteet 
Suomalaisia höyrylaivoja 150 vuotta: maailman merillä ja kotivesillä 1833–1983, toim. Erkki Riimala, työryhmä Martti Myllylä ym., julk. Suomen Höyrypursiseura ry, 1983 

Viitteet

Luokka:Höyrylaivat